Document ID: /roh_data/filtered/fineweb-2-filterrobots_roh.jsonl.gz/23795

Hammond sustegna May tar sia candidatura sco primministra
- Glindesdi, 4.7.2016, 16:44
Il minister da l'exteriur britannic Philip Hammond sustegna la ministra da l'intern Theresa May tar sia candidatura per il post da primministra.
Cun ses pragmatissem saja Theresa May la persuna la pli adatada per negoziar tranter la Gronda Britannia e l'Uniun Europeica suenter il Brexit - uschia Hammond. Retschertgas vesan Theresa May, che ha sco Hammond avant il referendum s’expremì encunter la sortida da l'UE, sco candidata cun bunas perspectivas.
Ils conservativs britannics cumenzan damaun cun l'emprima runda d'elecziun d'in successur dal schef da partida e primminister David Cameron. Il successur da Cameron vegn elegì en pliras rundas - fin il settember.
RR novitads 15:00